Liang Wenbo

Liang Wenbo (; s. 5. maaliskuuta 1987) on kiinalainen snooker-ammattilainen. Liang nousi vuonna 2010 ensi kertaa 16:n parhaan joukkoon ammattilaisten ranking-listalla Chris Turner's SNOOKER ARCHIVE World Rankings. Hänen uransa parhaat saavutukset ovat nuorten maailmanmestaruus vuonna 2005, English Openin voitto vuonna 2016 sekä 147 pisteen maksimibreikki ammattilaisturnaustasolla vuonna 2009 Chris Turner's SNOOKER ARCHIVE  Maximum Breaks.

Ura

Nuorten maailmanmestari

Liang Wenbo aloitti ammattilaisuransa vuonna 2004 haastajaturnaussarjassa Challenge Tour, joka tunnetaan nykyään nimellä International Open Series. Vuonna 2005 Liang voitti alle 21-vuotiaiden maailmanmestaruuden, mikä tarjosi hänelle villin kortin ammattilaisten pääkiertueelle Main Tourille. Ensimmäisellä ammattilaiskaudellaan Liang pääsi kevätpuoliskolla pelatussa Welsh Open -turnauksessa karsintapeleistä pääsarjaan, missä hän voitti viimeisessä karsinnassaan Nigel Bondin puhtaasti erin 5–0, mutta 32:n parhaan joukossa skotlantilainen Graeme Dott pysäytti hänet erin 5–3 Pro Snooker Blog Liang Wenbo.

Kaudella 2006–2007 Liang ei saavuttanut suuria sijoituksia, mutta Grand Prix -turnauksen alkulohkossa tuli voitto moninkertaisesta maailmanmestarista Stephen Hendrystä erin 3–0. Honghe Industrial China Openin karsintakierroksella Liang kohtasi Suomen toistaiseksi ainoan ammattilaispelaajan Robin Hullin häviten tälle ottelunsa. Hull lopetti ammattilaisuransa vuonna 2008. Voittamalla kuitenkin jokaisessa karsintaturnauksessa ensimmäisen ottelunsa Liang keräsi vuoden mittaan tarpeeksi pisteitä, jotta sai jatkaa Main Tourilla.

Kiinan kakkospelaaja ja 147 suorittanut pelaaja

Kaudella 2007–2008 Liang teki läpimurtonsa kauden päättävässä maailmanmestaruusturnauksessa edeten aina neljännesfinaaliin asti kohtaamaan Ronnie O'Sullivanin, joka voitti ottelun erin 13–7 ja sittemmin koko turnauksen nousten kolmatta kertaa mestariksi. Matkalla kohti neljännesfinaalia Liang kohtasi maailmanmestarin Ken Dohertyn sekä kokeneen Joe Swailin, joka vei ottelun viimeiseen ja ratkaisevaan erään Sina Liang reaches quarterfinals in first for China, 29. huhtikuuta 2009. Pelin ratkaisuhetkillä Liangin suorittamasta keltaisen pallon pussituksesta jäi pelin jälkeen kommentoitavaa ainakin Swaililla BBC Sport Liang edges out Swail in classic, 28. huhtikuuta 2008. Liang oli ensimmäinen kiinalaispelaaja, joka on koskaan sijoittunut näin korkealle maailmanmestaruuskisoissa. Tästä saamiensa pisteiden turvin Liang nousi ranking-listalla sijalle 40.

Kaudella 2008–2009 Liang pelasi tasaisesti, saavuttaen parhaan sijoituksensa kuitenkin 16:n parhaan joukossa Northern Ireland Trophy -turnauksessa. Bahrain Snooker Championship -turnauksen karsinnoissa Liang teki toisena kiinalaispelaajana maksimibreikin ottelussaan Martin Gouldia vastaan Cue Sports India 2008 Bahrain Championship. Vaikka hän tässä ottelussa tekikin tämän lisäksi kaksi 139 lyöntisarjaa, ei hän päässyt karsinnoista pääsarjaan. Tasaisen suorituksen kautta hän kuitenkin nousi kauden päätteeksi 32:n parhaan joukkoon ranking-listalla sijalle 27.

Turnausvoittaja ja ranking-turnauksen finalisti ja voittaja

Edellisen kauden tasaisuuden siivittämänä Liang tarvitsi kaudella 2009–2010 käydä vain yksi karsintaottelu jokaisessa ranking-turnauksessa. Ennen ranking-turnaussarjan alkua Liang voitti turnauksen Beijing International Snooker Challenge finaalissa Stephen Maguiren erin 7–6, osoittaen näin olevansa huippukunnossa kauden alla Foul And A Miss Liang beats Maguire in Beijing International Snooker Challenge, 13. heinäkuuta 2009. Kauden virallinen avausturnaus Roewe Shanghai Masters kotimaassa tuotti myös tulosta ja Liang kohtasi finaalissa Ronnie O'Sullivanin. Vielä ei ollut nuoresta taiturista haastamaan The Rocketia finaalissa, vaan O'Sullivan voitti erin 10–5 Daily Mail Ronnie O'Sullivan sees off home hope Liang Wenbo in Shanghai to win his 22nd ranking title, 13. syyskuuta 2009. Kauden päättävässä maailmanmestaruuskisoissa nähtiin ensimmäisellä kierroksella taistelu kahden kiinalaispelaajan välillä kun Liangia vastaan asettui Ding Junhui, joka veti pidemmän korren. Finaalisijoitus kauden avauksessa sekä vahva eteneminen neljännesfinaaliin Pukka Pies UK Championship -turnauksessa kuitenkin tarjosivat niin paljon ranking-pisteitä, että listasijoitus oli kauden päättyessä 16 eli Liang pelasi toisena kiinalaisena itsensä lajin eliittiin 16:n parhaan joukkoon. 147.com Liang Wenbo World Snooker Player List | Liang Wenbo

Liang voitti ensimmäisen ranking-turnauksen English Openin lokakuussa vuonna 2016. Hän sai voitosta 70.000 puntaa. Finaalissa kukistui Judd Trump erin 9-6.http://www.eurosport.com/snooker/english-open/2016-2017/liang-wenbo-opens-up-two-frame-lead-over-judd-trump-after-first-session_sto5915417/story.shtmlhttp://www.worldsnooker.com/tournaments/english-open-2016/

 Sopupeliskandaali ja pelikielto 
Kesäkuussa 2023 kansainvälinen biljardin lajiliitto WPBSA langetti Liang Wenbolle elinikäisen pelikiellon sopupelien järjestämisen vuoksi. Hän syyllistyi otteluidensa manipulointiin, muiden pelaajien lähestymiseen huijaustarkoituksissa, snookervedonlyöntiin sekä pelien tulosten sopimiseen. Hänellä on 20. kesäkuuta 2023 saakka aikaa valittaa päätöksestä.

Aggressiivisuutta ja lahjakkuutta

Liang Wenbo on erittäin hyökkäävä pelaaja ja on tehnyt urallaan maksimibreikin lisäksi 230 kertaa yli sadan pisteen ylittävää lyöntisarjaa ammattilaisturnaustasolla Befred  Liang Wenbo. Liang harjoittelee usein maanmiehensä Ding Junhuin kanssa.

Turnausvoitot

Ranking-turnaukset
 English Open 2016

Kutsuturnaukset
 Beijing International Challenge 2009

Muut
 IBSF World Under-21 Championship 2005

Tilastot

 20px|Kiinan lippu LIANG WENBO Ranking-turnausten finaalit 3 2009, 2015 ,2016 Korkein ranking-sijoitus 12 2016–2017 Suurin lyöntisarja 147 Bahrain Championship 2008 Yli sadan pisteen lyöntisarjat230 

Lähteet

 Aiheesta muualla 

Luokka:Kiinalaiset snookerpelaajat
Luokka:Vuonna 1987 syntyneet
Luokka:Elävät henkilöt